Zemljotres u Calderi 1420.
Zemljotres u Calderi 1420. dogodio se 1. septembra, a zahvatio je južni dio pustinje Atacama i uzrokovao cunamije u Čileu, na Havajima i u gradovima u Japanu. Procijenjeno je da mu je magnituda bila 8,1–9,4 MW. Postoje historijski zapisi o cunamijima u japanskim lukama Kawarago i Aiga, gdje su zbunjeni stanovnici u jutro 1. septembra vidjeli kako se voda povlači bez ikakvih znakova zemljotresa. U Čileu su se pojavila klizišta na obalama. Budući da lokalno domorodačko stanovništvo nije imalo nikakvih zapisa, tek je 2018. otkriveno da se ovaj zemljotres dogodio kada je ustanovljena povezanost između ogromnih komada litica (težine do 40 tona) koje su divovski talasi, čija je visina procijenjena u rasponu od 18,5 do 24 m, nanijeli u unutrašnjost kopna, a s njima i morske mehkušce, čiji su ostaci datirani pomoću testa ugljikom-14. Zemljotres su obznanili istraživači s Univerziteta Atacame i onog u Huelvi (Španija) u članku u časopisu Sedimentology. Znanje o ovom događaju pomaže rasvijetliti regionalnu seizmičku tišinu koja, na ovaj način, projicira superciklus u sjevernom Čileu svakih pola milenija.